รัฐบาลไทย-ข่าวทำเนียบรัฐบาล-พ่อเมืองขอนแก่น สั่งการฝ่ายปกครอง บูรณาการร่วมตำรวจภูธรเมืองขอนแก่น ตรวจตราความสงบเรียบร้อยในพื้นที่ พบร้านเหล้าเปิดเกินกว่าเวลาที่กฎหมายกำหนด มีเยาวชนอายุต่ำกว่า 20 ปี ใช้บริการ
วันเสาร์ที่ 14 ตุลาคม 2566
14/10/2566
พ่อเมืองขอนแก่น สั่งการฝ่ายปกครอง บูรณาการร่วมตํารวจภูธรเมืองขอนแก่น ตรวจตราความสงบเรียบร้อยในพื้นที่ พบร้านเหล้าเปิดเกินกว่าเวลาที่กฎหมายกําหนด มีเยาวชนอายุต่ํากว่า 20 ปี ใช้บริการ
พ่อเมืองขอนแก่น สั่งการฝ่ายปกครอง บูรณาการร่วมตํารวจภูธรเมืองขอนแก่น ตรวจตราความสงบเรียบร้อยในพื้นที่ พบร้านเหล้าเปิดเกินกว่าเวลาที่กฎหมายกําหนด และมีเยาวชนอายุต่ํากว่า 20 ปีเข้าใช้บริการ จึงส่งดําเนินคดีตามกฎหมาย เน้นย้ําสายด่วน 1567 เปิด 24 ช.ม.
พ่อเมืองขอนแก่น สั่งการฝ่ายปกครองเมืองขอนแก่นบูรณาการร่วมตํารวจภูธรเมืองขอนแก่น ตรวจตราความสงบเรียบร้อยในพื้นที่ พบร้านเหล้าเปิดเกินกว่าเวลาที่กฎหมายกําหนด และมีเยาวชนอายุต่ํากว่า 20 ปีเข้าใช้บริการ จึงส่งดําเนินคดีตามกฎหมาย พร้อมเน้นย้ําสายด่วนศูนย์ดํารงธรรม 1567 ให้พี่น้องประชาชนแจ้งเรื่องร้องทุกข์ได้ทุกเรื่องตลอด 24 ชั่วโมง
วันนี้ (14 ต.ค. 66) นายไกรสร กองฉลาด ผู้ว่าราชการจังหวัดขอนแก่น เปิดเผยว่า จังหวัดขอนแก่นเดินหน้าดําเนินนโยบายการจัดระเบียบสังคมอย่างต่อเนื่อง โดยได้สั่งการให้นายอําเภอทั้ง 26 อําเภอ ได้กําหนดแผนปฏิบัติการในการจัดระเบียบสังคม ทั้งการตรวจสอบในอนุญาตสถานบริการและสถานประกอบการที่มีลักษณะคล้ายสถานบริการ การบูรณาการฝ่ายความมั่นคงตรวจสอบป้องปรามการกระทําความผิด รวมถึงการสุ่มตรวจสถานบริการและสถานประกอบการที่มีลักษณะคล้ายสถานบริการให้ปฏิบัติตามระเบียบกฎหมายกําหนดอย่างเคร่งครัด ทั้งการเปิด-ปิด ตามเวลาที่กฎหมายกําหนด การพกพาอาวุธ การห้ามเด็กอายุต่ํากว่า 20 ปีเข้าใช้บริการ การมั่วสุมยาเสพติด และการพนัน รวมถึงการกระทําผิดกฎหมายอื่น ๆ อย่างต่อเนื่องซึ่งการดําเนินการดังกล่าวเป็นไปตามแนวทางที่นายสุทธิพงษ์ จุลเจริญ ปลัดกระทรวงมหาดไทย ได้กําชับมาอย่างต่อเนื่อง และสอดคล้องกับแนวนโยบายสําคัญของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในด้านการจัดระเบียบสังคม ที่ได้เน้นย้ําว่า หน้าที่ของกระทรวงมหาดไทย คือ มุ่งเน้นการจัดระเบียบสังคมเพื่อสร้างสังคมให้สงบสุข บ้านเมืองเป็นระเบียบเรียบร้อย ปลอดอบายมุข ประชาชนมีความมั่นคงปลอดภัยในชีวิตและทรัพย์สิน
“เมื่อเวลา 01.40 น. วันนี้ จังหวัดขอนแก่น โดยที่ทําการปกครองอําเภอเมืองขอนแก่น นําโดย นายประจวบ รักแพทย์ นายอําเภอเมืองขอนแก่น พร้อมด้วย นายจักรพันธ์ เอื้องสัจจะ และนายอรรถพล ทิพย์ดารา ปลัดอําเภอฝ่ายความมั่นคง ที่ทําการปกครองอําเภอเมืองขอนแก่น บูรณาการร่วมกับเจ้าหน้าที่ที่ทําการปกครองจังหวัดขอนแก่น สมาชิกกองร้อยอาสารักษาดินแดนอําเภอเมืองขอนแก่น (ขก.2) ร้อยตํารวจเอก วิษณุศักดิ์ โชติอ่อน รองสารวัตรป้องกันปราบปราม สถานีตํารวจภูธรเมืองขอนแก่น ร้อยตํารวจเอก ไพฑูรย์ พลสาร ร้อยตํารวจตรี วัฒนาจงมุม และสิบตํารวจเอก ภัทรพล เสริมตรง เจ้าหน้าที่ตํารวจสถานีตํารวจภูธรเมืองขอนแก่น ร่วมลงพื้นที่ตรวจสอบ ร้านที่ 1) เดอะไลบรารี่ขอนแก่น โดยได้ทําการสุ่มตรวจปัสสาวะหาสารเสพติดจากผู้ใช้บริการ จํานวน 15 คน ผลปรากฏว่า ไม่พบสารเสพติดในร่างกาย และร้านที่ 2) สถานประกอบการ ชื่อ Gravity โดยมี นายเนติเกียรติ แสดงตนเป็นเจ้าของร้าน ซึ่งจากการเข้าตรวจสอบพบว่าร้านดังกล่าวมีใบอนุญาตจําหน่ายสุราประเภทที่ 2 ที่สามารถจําหน่ายสุราได้ถึงเวลาเที่ยงคืน แต่ในเวลาดังกล่าวยังพบมีการจําหน่ายสุรา แล้วยังพบว่ามีเยาวชนอายุต่ํากว่า 20 ปีบริบูรณ์ จํานวน 5 คน เข้าใช้บริการ ซึ่งบนโต๊ะมีสุราวางอยู่ และมีใบแจ้งหนี้การชําระสุราวางอยู่ ทั้งนี้ จากการสุ่มตรวจปัสสาวะหาสารเสพติด ไม่พบสารเสพติดในร่างกาย เจ้าหน้าที่จึงได้แจ้งข้อกล่าวหาเจ้าของร้าน “จําหน่ายสุราเกินกว่ากฎหมายกําหนด” และ “จําหน่ายสุราให้แก่ผู้มีอายุต่ํากว่า 20 ปีบริบูรณ์” ส่งพนักงานสอบสวน สถานีตํารวจภูธรเมืองขอนแก่น ดําเนินคดีตามกฎหมาย” นายไกรสรฯ กล่าวเน้นย้ํา
นายไกรสร กองฉลาด ผู้ว่าราชการจังหวัดขอนแก่น กล่าวเพิ่มเติมว่า จังหวัดขอนแก่น มุ่งมั่นในการบูรณาการร่วมกับหน่วยงานที่เกี่ยวข้อง ออกตรวจตราความสงบเรียบร้อย และดําเนินการสุ่มตรวจตามกฎหมาย หากพบการกระทําความผิด จะดําเนินการตามกฎหมายอย่างเคร่งครัด เพื่อรักษาความสงบเรียบร้อย และความผาสุกของสังคม ทําหน้าที่ดูแลพี่น้องชาวขอนแก่นทุกคน "ทําให้ขอนแก่นเป็นเมืองปลอดภัยและเป็นเมืองน่าอยู่" ของทุกคน และขอย้ําเตือนไปยังผู้ประกอบการทุกร้าน อย่าได้กระทําการฝ่าฝืนกฎหมาย เพราะไม่มีใครช่วยท่านได้ ถ้าท่านไม่ปฏิบัติตามกฎหมาย และจะต้องได้รับโทษตามที่กฎหมายกําหนด ไม่มีละเว้น ทั้งนี้ หากพี่น้องประชาชนในพื้นที่ได้รับความเดือดร้อนจากการเปิดสถานบริการหรือสถานประกอบการที่มีลักษณะคล้ายสถานบริการ และการกระทําผิดกฎหมายทุกรูปแบบ สามารถแจ้งผ่านสายด่วนศูนย์ดํารงธรรม โทร. 1567 ตลอด 24 ชั่วโมง